Diari Oficial de la Generalitat Valenciana


Sumari del DOGV 601, del 04-06-1987 (1987/808913)

ORDRE de 12 de maig de 1987, de la Conselleria de Sanitat i Consum, per la qual es regula la concessió de subvencions a Corporacions Locals en matèria de defensa del consumidor i l'usuari.
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/05/12/(2)/dof/vci/html**

### Dades del document

Número de DOGV
:   601

Data del DOGV
:   04-06-1987

Secció del DOGV
:   DISPOSICIONS GENERALS

Número del document
:   1987/808913


Data del document
:   12-05-1987

Organisme emissor
:   Conselleria de Sanitat i Consum

Tipus de document
:   Ordre

Ordre de 12 de maig de 1987, de la Conselleria de Sanitat i Consum, per la qual es regula la concessió de subvencions a Corporacions Locals en matèria de defensa del consumidor i l'usuari.  
L'actuació de les Corporacions Locals en matèria de consum, a través de les Oficines Municipals d'Informació al Consumidor i de llurs serveis d'inspecció, constitueixen un element fonamental en la consecució d'una efectiva protecció dels consumidors i els usuaris.   
Per això, la Conselleria de Sanitat i Consum, que coordina l'acció inspectora en matèria de Consum, d'acord amb els criteris continguts en la Llei de la Generalitat Valenciana 2/1987, de 9 d'abril, d'Estatut de Consumidors i Usuaris de la Comunitat Valenciana, considera necessari de realitzar una convocatòria d'ajudes per a assistència econòmica als ajuntaments, a fi de contribuir a les despeses generades per a la realització de campanyes d'inspecció i activitats formatives, i en atenció d'aquestes consideracions,   
ORDENE:   
Article primer  
Els Ajuntaments o Mancomunitats de Municipis podran sol·licitar subvencions per a la realització, en l'any 1987, de campanyes d'inspecció de consum, presa de mostres i anàlisis de productes alimentaris i industrials, així com per a les despeses de formació de personal que realitza funcions de suport als consumidors en tasques d'inspecció o de formació; a aquest efecte hauran de presentar sol·licitud en la Direcció General de Consum, sítia a València, carrer Amadeu de Savoia, núm. 2, en el termini d'un mes a partir de la data d'entrada en vigor d'aquesta Ordre.   
Article segon  
La sol·licitud s'acompanyarà de la següent documentació:   
a) Memòria sobre els conceptes pels quals se sol·licita la subvenció, tot indicant expressament les actuacions específiques en matèria d'inspecció de consum i de les activitats formatives programades.   
b) Pressupost detallat de despeses corresponents a la memòria d'activitats, tot indicant la quantitat sol·licitada com a subvenció.   
c) Certificació acreditativa de la població de dret del Municipi o Mancomunitat.   
d) En municipis turístics, informe del Secretari de l'Ajuntament sobre les variacions estimades de població.   
e) Certificació de l'acord de l'òrgan municipal competent pel qual s'aprova la memòria d'actuacions i el pressupost corresponent.   
Article tercer  
La concesió de subvencions s'ajustarà als següents criteris:   
a) La condició de capitalitat provincial, mancomunitats de municipis, municipis de més de 15.000 habitants amb fluctuacions importants en llurs assentaments per incidències turístiques.   
b) Hom subvencionarà en forma preferent les despeses corresponents a actuacions inspectores dels municipis o mancomunitats peticionàries, que s'integren en les campanyes d'inspecció que coordina i programa la Direcció General de Consum.   
c) L'ajuda no podrà superar el 50% del cost del pressupost de despeses presentat.   
Article quart  
El Conseller de Sanitat i Consum, a proposta del Director General de Consum, dictarà la Resolució corresponent i fixarà les quantitats atorgades, amb tramesa de l'ordenació de pagament prèvia justificació de les despeses realitzades.   
DISPOSICIO FINAL  
Aquesta Ordre vigirà el dia de la publicació al Diari Oficial de la Generalitat Valenciana.   
València a 12 de maig de 1987.   
El Conseller de Sanitat i Consum,  
JOAQUIM COLOMER I SALA


Còpia Permalink ELI